16.Karuselløp – 2021, 23.september 

Kanonmuseum løpet - Møvik/Vågsbygd 
Arrangør: Terrengutvalget

Løpslengde: 4,5 km.        
Milsluker    : 8,9 km
Terrengkarusellen ønsker velkommen til løp ved Kanonmuseet, Møvik.
Et flott område der løypa går på stier med god utsikt over byen og sjøen.
Etter målgang kan du ta en runde rundt kanonen eller du kan ta turen opp på kasematten. Der får du virkelig en flott utsikt.

Start og mål er på grusplass mellom kanonen og Kasematten. Start rundt Kasematten, etter at du har rundet den, følger løypa togskinnene forbi ammunisjonslageret. Ta inn port og hold til venstre ved brannhydrant.
Løypa går langs en grå/grønn murbygning, kommer inn i terrenget gjennom en port. Følg stien til du er på toppen ved mobilmast, følg veien ned 60 m og ta inn til venstre. Stien fører deg ned til en utsiktsplass, ta en liten pause her og nyt en flott utsikt.

Når en fortsetter videre på løypa, tar opp til høyre noen meter etter utsiktsplassen, etter 100 m tar en ned til venstre og følger stien gjennom skogen. Når en kommer opp igjen etter runden i skogen, ta til venstre, når du er ute på vei ta da og til venstre. Følg veien ned der kommer du forbi Camp Møvik.  Ut samme port som du tidligere løp inn, kommer til togskinner og tar til venstre. Følger togskinner ca. 150 m, tar til høyre og følg veien. På veien ned får du på høyre side Tycho Brahe Observatoriet. Har du tid ta en tur opp trappa og se på bygget til Astronomi foreningen.
Løypa fortsetter ned til kryss, ta til venstre og følg veien. Du kommer bort til rød bygning som tilhører Agder Rasefjørfeklubb, hold til høyre på grusplassen og følg togskinner nedover. Etter 50 m ta en sti inn til høyre, etter ca. 100 m hold til venstre og kommer ut igjen ved togskinner. Følg vei ned til port, ta opp veien til høyre, følger veien tilbake til der du startet mellom kanonen og kasematten.  

